"บิล เกตส์" แชมป์รวยสุด 4 ปีซ้อน "ทรัมป์" ร่วงเหตุอสังหาฯไม่รุ่ง - FINNOMENA
จากการจัดอันดับของนิตยสารฟอร์บส์ "บิล เกตส์" มหาเศรษฐีผู้ก่อตั้งบริษัทไมโครซอฟท์ ยังคงครองแชมป์มหาเศรษฐีที่ร่ำรวยที่สุดในโลกเป็นสมัยที่ 4 ติดต่อกัน โดย บิล เกตส์ มีมูลค่าทรัพย์สินทั้งสิ้นราว 86,000 ล้านดอลลาร์สหรัฐ
21 มี.ค. 2560

จากการจัดอันดับของนิตยสารฟอร์บส์ “บิล เกตส์” มหาเศรษฐีผู้ก่อตั้งบริษัทไมโครซอฟท์ ยังคงครองแชมป์มหาเศรษฐีที่ร่ำรวยที่สุดในโลกเป็นสมัยที่ 4 ติดต่อกัน โดย บิล เกตส์ มีมูลค่าทรัพย์สินทั้งสิ้นราว 86,000 ล้านดอลลาร์สหรัฐ
ขณะที่ โดนัลด์ ทรัมป์ มหาเศรษฐีแห่งวงการอสังหาริมทรัพย์ ประธานาธิบดีสหรัฐอเมริกา มีทรัพย์สินลดลง โดยอันดับความร่ำรวยของทรัมป์ตกลงไปถึง 220 อันดับ ไปอยู่อันดับที่ 544 โดยมีมูลค่าทรัพย์สินราว 3,500 ล้านดอลลาร์สหรัฐ
อันดับ 2 ได้แก่ วอร์เรน บัฟเฟตต์ ประธานและซีอีโอ เบิร์กเชียร์ แฮทธาเวย์ ที่มีทรัพย์สินราว 75,600 ล้านดอลลาร์สหรัฐ
ซึ่งมหาเศรษฐีที่ร่ำรวยที่สุดในโลก 10 อันดับจากการจัดอันดับของฟอร์บส์ในปีนี้ ส่วนใหญ่เป็นมหาเศรษฐีชาวอเมริกันและอยู่ในแวดวงเทคโนโลยีเสียเป็นส่วนใหญ่
อันดับ 3 ได้แก่ เจฟฟ์ เบซอส ผู้ก่อตั้งเว็บไซต์อเมซอน มีทรัพย์สินเพิ่มขึ้นเป็น 72,800 ล้านดอลลาร์สหรัฐ ส่วนด้าน มาร์ค ซัคเคอร์เบิร์ก ผู้ก่อตั้งเฟซบุ๊ก อยู่อันดับ 5 มีทรัพย์สิน 56,000 ล้านดอลลาร์
ขณะที่จำนวนมหาเศรษฐีโลกมีจำนวนเพิ่มขึ้น 13 เปอร์เซ็นต์จากปีที่แล้ว อยู่ที่ 2,043 คน ซึ่งถือว่าเพิ่มขึ้นมากที่สุดในรอบ 31 ปีนับตั้งแต่นิตยสารฟอร์บส์เริ่มทำสำรวจมหาเศรษฐีโลกมา
ฟอร์บส์ระบุอีกว่า สหรัฐอเมริกา เป็นประเทศที่มีมหาเศรษฐีอยู่มากที่สุด คือ 565 ราย ที่เป็นผลจากมูลค่าตลาดหุ้นของสหรัฐที่เพิ่มสูงขึ้นตั้งแต่ ทรัมป์ ขึ้นเป็นประธานาธิบดีเมื่อปลายปี 2559 ตามมาด้วยประเทศจีน ที่มีมหาเศรษฐี 319 ราย และเยอรมนีมี 114 ราย
ที่มา : http://www.prachachat.net/news_detail.php?newsid=1490024990
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: